**CAPTURE19**

**Europolin lainvalvonta-aiheinen valokuvakilpailu 2019**

**Ota kamerasi esille CAPTURE19-valokuvauskilpailua varten ja voita matka kahdelle Europolille, Haagiin!**

Kilpailuun voivat osallistua EU:n ja Europolin kumppanuusmaiden lainvalvontaviranomaisten tai lainvalvontaviranomaislehtien palveluksessa olevat

ammatti- ja harrastelijavalokuvaajat. Kukin valokuvaaja voi lähettää enintään viisi valokuvaa.

Kilpailuotosten tulee kuulua johonkin seuraavista kategorioista:

1. **Eurooppa turvallisemmaksi.** EU:n lainvalvonnan virkamiehiä työssään turvallisemman Euroopan puolesta. Kuvia taistelusta järjestäytynyttä rikollisuutta vastaan: esimerkiksi huumekauppaan, aseiden tai ihmisten salakuljetukseen, väärennöksiin tai kouluttamiseen liittyen. Kuvia lainvalvonnasta abstraktissa, taiteellisessa ja / tai panoraamamuodossa.
2. **Kyberrikollisuus.** Kyberrikollisuus on kasvussa, ja teknologia vaikuttaa jokaiseen osa-alueeseen elämässämme. Aiheina voivat olla esimerkiksi kyberrikollisuus, haittaohjelmat, maksukorttien väärinkäyttö, Internet of Things (IoT), digitaalinen rikostekninen tutkimus, kyberhyökkäykset, palvelunestohyökkäykset sekä teknologia ylipäätään.
3. **Monimuotoisuus ja osallisuus.** Tämä kategoria juhlistaa moninaisuuden merkitystä lainvalvonnan alalla. Kuvat voivat esittää monimuotoisuuden vaikutuksia (turvallisemman Euroopan puolesta työskentelee monimuotoinen joukko miehiä ja naisia) tai lainvalvonnan virkamiehiä palvelemassa monimuotoisia yhteisöjä.

Kunkin kilpailukategorian voittanut valokuvaaja **palkitaan kahden hengen matkalla Haagiin tai Amsterdamiin (sisältäen kaksi hotelliyötä).** Voittajat pääsevät myös vierailemaan Europolilla. Jos jostain kategoriasta ei löydy voittajaa, toiseen kahdesta muusta kategoriasta tullaan lahjoittamaan ylimääräinen palkinto.

Kilpailu on toimitettava 15. elokuuta 2019 mennessä.

**Osallistuminen verkossa: www.europol.europa.eu**

***Tärkeää!***

***Tämä lomake pitää lähettää valokuvakilpailusivuston kautta***

**Lomake B: Kuvattavan suostumus**

***Jokaisen* tunnistettavissa olevan henkilön**

***jokaisessa* kuvassa tulee täyttää tämä lomake**

**Nimi:**

**Sähköposti:**

**Puhelin:**

**Postitusosoite:**

Annan täyden suostumukseni, että Europol käyttää minusta otettuja valokuvia ja niihin liittyvää kuvausta, jotka on luovutettu Europolin valokuvakilpailun yhteydessä, Europolin kalentereissa sekä mahdollisissa muissa Europol julkaisuissa intranetissä, internetissä tai painetuissa viestimissä.

Lisäksi suostun siihen, että Europol käyttää minusta otettuja valokuvia missä tahansa muussa toimialaansa kuuluvassa toiminnassa ja säilyttää kuvat tällaista käyttöä varten.

Ymmärrän, että minusta otettuja valokuvia ja niihin liittyvää kuvausta voidaan muokata ennen julkaisua.

Minulla on oikeus peruuttaa suostumukseni milloin vain ja mistä syystä tahansa. Peruutuksen tehtyäni valokuviani ei enää käytetä tulevissa julkaisuissa. Sitoudun tekemään peruutuksen kirjallisesti.

**Allekirjoitus:**

**Päiväys:**

***Tärkeää!***

***Tämä lomake pitää lähettää valokuvakilpailusivuston kautta***

**Lomake A: Valokuvaajan oikeuksista luopuminen**

Minä, (“Valokuvaaja”), luovutan Euroopan poliisivirastolle (osoite: Eisenhowerlaan 73, 2517KK The Hague, The Netherlands) (“Europol”) ja sen laillisille seuraajille maailmanlaajuisen oikeuden käyttää, jäljentää, muokata, muuttaa, jakaa, julkaista (tai antaa julkaistavaksi) sekä asettaa julkisesti näytteille seuraavan valokuvan/valokuvat:

………………………………………………………... (kuvien lukumäärä)

mitä tahansa käyttötarkoitusta varten, mukaan lukien, mutta ei tähän rajoittuen, käytettäväksi osana Europolin kalentereita. Käyttötarkoitus voi olla myös mikä tahansa muu mahdollisesti tulevaisuudessa yleisölle suunnattava julkaisu (mukaan lukien myös kolmannen osapuolen, esimerkiksi sanomalehden, tekemät julkaisut).

Ymmärrän ja suostun siihen, että valokuvia voidaan käyttää kokonaan tai osina, milloin tahansa, yhdisteltyinä tai muokattuina, värillisinä tai muunlaisina ja että ne voidaan julkaista millä tahansa tavalla mukaan lukien, mutta ei näihin rajoittuen, painetut viestimet, video ja/tai internet. Tällä suostumuksella annan luvan valokuvien ensi- ja myöhempään julkistamiseen tai julkaisemiseen milloin tahansa.

Minulla on rajoittamaton yksinoikeus kilpailuun lähettämiini valokuviin. Kuvia ei miltään osin ole otettu toisten tuotoksista eivätkä ne perustu toisten tuotoksiin; kuvat eivät miltään osin loukkaa toisen henkilön tekijänoikeutta tai muita oikeuksia eivätkä ole voimassaolevan EU:n tai kansallisen lainsäädännön vastaisia. Europolin suorittama kuvien kopiointi, julkaiseminen, näytteille asettaminen tai missä tahansa muussa muodossa tapahtuva käyttö ei millään tavoin, suorasti eikä epäsuorasti, loukkaa kenenkään oikeuksia.

Jos jokin kuvista sisältää helposti tunnistettavissa olevia henkilöitä: Olen liittänyt mukaan helposti tunnistettavissa olevien henkilöiden nimet, osoitteet ja puhelinnumerot sekä heidän kirjallisen suostumuksensa siihen, että heidän kuviaan käytetään Europolin osoittamiin tarkoituksiin.

Luovun kaikista oikeuksistani tarkastaa/hyväksyä lopputuotteet sekä vapautan Europolin kaikesta vastuusta lopputuotteen käsittelyn tai valmistamisen yhteydessä mahdollisesti syntyvistä vääristymistä, muutoksista tai yhdistelyistä, olivatpa ne tarkoituksellisia tai ei.

Sitoudun vapauttamaan Europolin vastuusta ja korvaamaan Europolille kaikki mahdolliset menetykset, vahingot, kustannukset, maksut, oikeuskulut, vahingonkorvaukset, tuomiot, sovittelumaksut, sakot ja muut kulut, jotka aiheutuvat tai määrätään: (1) omistusoikeuden tai tekijänoikeuden rikkomisesta tai loukkauksesta; (2) lähettämieni valokuvien herjaavasta tai laittomasta sisällöstä; (3) yksityisyyden loukkaamisesta tai kotirauhan rikkomisesta lähettämieni

valokuvien ottamisen tai julkaisemisen yhteydessä; tai (4) muusta tämän sitoumuksen rikkomisesta.

Ymmärrän, että tämä asiakirja on oikeudellisesti sitova ja että olen vapaaehtoisesti allekirjoittanut tämän ilmoituksen.

TÄMÄN VAKUUDEKSI olen tehnyt ja toimittanut Europolille tämän ilmoituksen kuvattavien suostumuksesta, oikeuksistani luopumisesta, korvausvastuustani ja Europolin vastuusta vapauttamisesta tästä päivästä lukien.

**Valokuvaaja**

[Allekirjoitus]

[Nimenselvennys]

[Päiväys]

Osoite:

**Lainvalvontaviranomaisen suostumus[[1]](#footnote-1)٭**

[Allekirjoitus]

[Nimenselvennys]

[Asema ja päiväys]

Viranomaisen nimi ja osoite:

1. ٭ Tarvitaan vain, jos valokuva esittää toimintoja tai laitteita, joiden voidaan katsoa olevan salassa pidettäviä. Allekirjoitus pyydetään, jotta Europol voi varmistua siitä, ettei kuvien julkaiseminen riko lainvalvontaviranomaisten sääntöjä ja/tai määräyksiä. [↑](#footnote-ref-1)